वर्ष 1897 में स्वामी विवेकानंद अमेरिका से लौटने के बाद लाहौर गये। प्रो. तीर्थराम ने वेदान्त और अध्यात्म पर उनका व्याख्यान सुना, तो मंत्रमुग्ध हो उठे। उन्होंने विवेकानंद के पास पहुँचकर संकल्प लिया कि वह भी विदेश जाकर भारतीय संस्कृति और सनातनधर्म के शाश्वत मूल्यों का प्रचार-प्रसार करेंगे। विवेकानंद ने उन्हें आशीर्वाद दिया। तीर्थराम से संन्यासी बने रामतीर्थ ने वर्ष 1902 में अमेरिका-जापान आदि देशों में जब भारतीय संस्कृति के महत्त्व पर भाषण दिया तो लोग चमत्कृत हो गये।